Ever (Schipp) - Wikipedia

# Ever (Schipp)

### From Wikipedia

De Ever Jonas in Pellworm

En Ever is en Segelschipp mit flachen Bodden un’n mehr runnen Bog. Dat Heck weer en Spitzgatt, later mitünner ok en Rundgatt oder Spegelheck.

Nahtowiesen sünd de Evers vun dat 13. Johrhunnert an. 1252 warrt in en Text ut Damme in Flannern vun en envar snackt, dat Woort kummt woll vun envarer (Boot, dat een alleen fohren kann). Dor is eerst later Ever vun worrn. 1299 warrt ut Hamborg vun Evers bericht. In’t 15. Johrhunnert sünd de Evers en wat gröttern Schippstyp, de üm un bi 50 Lasten dregen kann.

De öllste Form weer de Pahlever, de blots een Mast un en eenfach Seil harr. De Giekever harr ok een Mast, aver en dreedelig Seil. Üm 1850 keem de Besanever op, de annerthalv Masten harr, een Grootmast mit Gaffelseil un achtern en wat lüttjern Mast. De Evers dregen nu so 25 bet 50 Lasten.

In de Tiet üm 1880 keem de Kutter vun England un de Fischerlüüd bruken nu lever Kutters, de wat gauer föhren as de Evers. Graad op See wörrn Evers nu kuum noch bruukt, se föhren nu mehrsttiets blots noch op de Strööm. To Anfang dat 20. Johrhunnert füng dat an, dat welk Evers nu ok mit Motorn utrüst wörrn. Toeerst mit Helpsmotorn, later ok welk ganz ahn Seils. De Evers kregen nu ok fakener al Rümp ut Iesen un Stahl.

Vör allen an Werser un Elv weern Evers in wieden Bruuk. Törfevers weern in’t Binnenland ünnerwegens un föhren den Törf ut’t Moor na de Städer hen.

Vun „http://nds.wikipedia.org../../../e/v/e/Ever_%28Schipp%29_e883.html“

Sietenkategorien: Schippstyp | Schipp

##### Views

- Artikel
- Diskuschoon
- Aktuelle Version

##### Mitmaken

- Hülp
- Wikipedia-Portal
- Spennen

##### Söken

##### Annere Spraken

- Deutsch